கேள்வி: தெப்பக்காடு என்பது என்ன?
பதில்: தெப்பக்காடு (Theppakadu) என்பது இந்தியா தமிழ்நாடு மாநிலம் நீலகிரி மாவட்டம், கூடலூர் வட்டம், கூடலூர் ஊராட்சி ஒன்றியம் ஓர் ஊர் ஆகும். கூடலூரிலிருந்து 17 கி.மீ. தொலைவில் மைசூர் செல்லும் சாலையில் இவ்வூர் அமைந்துள்ளது. முதுமலை தேசியப் பூங்காவின் வனத்துறை வரவேற்பு அலுவலகம் இவ்வூரில் அமைந்துள்ளது. வனச் சவாரி மேற்கொள்ள விரும்பும் சுற்றுலாப் பயணிகள் இங்கு அதற்கான அனுமதிச் சீட்டுகளை பெற்றுக் கொள்ளலாம். வனத்துறை மூலமாக யானைச் சவாரி மற்றும் வாகனச் சவாரிக்கான வசதிகள் இங்கு செய்யப்பட்டுள்ளன.